צפון-מזרח אנגליה

צפון מזרח-אנגליה (באנגלית: North East England) הוא חבל ארץ בצפון אנגליה שבבריטניה. צפון מזרח אנגליה מהווה את אזור החוף הצפוני ביותר של אנגליה, הסמוך לסקוטלנד. לעיתים רבות מבקרים נוהגים להתעלם מהאזור, אך חבל לוותר על ביקור בו. צפון-מזרח אנגליה הוא אזור של ניגודים. תוכלו ליהנות בו משפע של ערים היסטוריות וקתדרלות מקסימות, יופי טבעי ופראי, מרחבים כפריים וחקלאיים. == יישובים בולטים בעלי עניין תיירותי == יישובים בולטים באזור צפון-מזרח אנגליה אשר בעלי עניין תיירותי: 1 ניוקאסל‏ (Newcastle upon Tyne‏) עיר נמל משגשגת בצפון מזרח אנגליה, המפורסמת בחיי הלילה התוססים שלה, אשר קנו לעצמם שם בין-לאומי. ניוקאסל היא עיר קומפקטית, אטרקטיבית, ידידותית ומגוונת, אשר לצד חיי הלילה שבה, היא ידועה גם בסצנת האומנות המפותחת שלה, בעולם המוזיקה העשיר שבה ובספורט המקומי (לרבות קבוצת הכדורגל המפורסמת שלה, ניוקאסל יונייטד). ניוקאסל היא גם נקודת מוצא נוחה לטיולים בטבע הסובב אותה ולחומת אדריאנוס הקרובה אליה. 2 סנדרלנד‏ (Sunderland‏) 3 דרהאם‏ (Durham‏) == יעדים בולטים נוספים == 1 חומת אדריאנוס‏ (Hadrian's Wall) - המונומנט הנחשב לחשוב ביותר שנבנה על ידי הרומאים בבריטניה. חומת אדריאנוס היא קו ביצורי אבן ואדמת עשב שנבנה על ידי האימפריה הרומית בצפון אנגליה, לא רחוק מהגבול בינה לסקוטלנד. בניית החומה החלה בשנת 122, והיא נועדה לסייע בהדיפת פולשים מכיוון צפון, ולהגן על אנגליה הרומאית. חלק גדול מהחומה עדיין קיים, בעיקר במרכזה, וניתן ללכת ברגל לאורך רוב הנתיב שלה. החומה היא אחת האטרקציות התיירותיות הפופולריות ביותר בצפון אנגליה, היכן שהיא לעיתים מכונה בקיצור "החומה הרומית". 2 הפארק הלאומי יורקשייר דיילס‏ (Yorkshire Dales National Park‏) , ☎ 0300 456 0030NOCC, דוא"ל: info@yorkshiredales.org.uk פארק לאומי הממוקם בצפון מערב יורקשייר. הפארק כולל נוף ציורי וייחודי, המהווה שילוב יוצא דופן של גבעות, יערות, נחלים, ביצות פרא, כרי דשא אינסופיים, עמקים ושדות חקלאיים נרחבים. לצד נוף וטבע מרשים, ברחבי הפארק מצויות גם ערים מקסימות וכפרים ציוריים, המספקים הצצה אל אורח חייהם המסורתי של רבים מתושבי יורקשייר. בפארק שפע של פעילויות תיירותיות, לרבות טיולים רגליים, רכיבה על אופניים, תצפיות על חיות הבר שבפארק ועוד. ברחבי הפארק עומדים חמישה מרכזי מבקרים ומוזיאון מקומי, וכן מספר אתרים היסטוריים לרבות טירות שונות. בפארק מבקרים למעלה משמונה מיליון תיירים בשנה. 3 הפארק הלאומי נורת'מברלנד‏ (Northumberland National Park) 4 טירת אניק‏ (Alnwick Castle‏) 5 האי הקדוש‏ (Holy Island) 6 טירת דרהאם‏ - טירה נורמנית הנמצאת בעיר דרהאם. == רקע כללי == == אוכל == == שתייה == == לינה == == הגעה == == תחבורה == == יעדים סמוכים בולטים == צפון-מערב אנגליה - האזור המאוכלס והמתועש ביותר בצפון אנגליה, הממוקם על התווך שבין הדרך מלונדון, ויילס וסקוטלנד. על עריו הענקיות כדוגמת מנצ'סטר וליברפול, מהווה צפון-מערב אנגליה את לב לבה של המהפכה התעשייתית בממלכה. בעוד חלקו הדרומי של האזור מהווה מרכז עירוני ותעשייתי גדול מהמובילים ביותר בבריטניה, הכולל בין השאר את הערים שהוזכרו לעיל, חלקו הצפוני הוא כפרי בעיקרו, ומפורסם בין היתר בשל האגמים המרהיבים שבו. יורקשייר - אזור המשתרע לאורך החוף הצפוני מרכזי של אנגליה וממנו אל פנים הארץ. אזור יורקשייר מאופיין בתרבות ייחודית ובזהות אזורית מפותחת. הוא ידוע באוכלוסייה הידידותית שלו הנחשבת לחמימה ומקבלת אורחים. ביוקרשייר תוכלו ליהנות ממרכזים עירוניים משגשגים, ערים היסטוריות חשובות, כפרים בעלי שם עולמי ואתרי טבע ונוף לרוב. דרום-מערב סקוטלנד - האזור הדרומי ביותר בסקוטלנד, הגובל עם אנגליה, המכונה לעיתים "השער לסקוטלנד" (Gateway to Scotland). במקום תוכלו להיתקל באזור סקוטי קלאסי, אך עם השפעה אנגלית חזקה, בשל קרבתו המסורתית לאנגליה. האזור כפרי ברובו וכולל גם כמה עיירות קטנות, ומאופיין בנוף ייחודי השונה בדרך כלל מהנוף הסקוטי המוכר. האטרקציות העיקריות לתיירים באזור, הן טיולים רגליים ומסלולי רכיבה על אופניים, לצד טירות ואתרים היסטוריים רבים אחרים הפזורים בכל רחבי דרום-מערב סקוטלנד. דרום-מזרח סקוטלנד - אזור של גבעות יפות, שדות חקלאיים, עיירות מקסימות ומנזרים. אזור דרום-מזרח סקוטלנד הסמוך לאנגליה היה ידוע בעבר בהיותו מורד סדרתי בכתר הבריטי ובשלטון האנגלי, והדבר הוריש לנו אתרים היסטוריים חשובים מהתקופה, לרבות שדות קרב היסטוריים מפורסמים. לצד היסטוריה ומורשת, ידוע דרום מזרח סקוטלנד בנופים הנפלאים שלו, שחבל יהיה לוותר עליהם. בנוסף, האזור מפורסם גם הודות לפסטיבלי הקיץ הפופולריים שלו וכן הודות למקומיים הידידותיים המתגוררים בו. == ראו גם ==